ddrg/super_eurlex huggingface dataset:
(5)

Vastavalt STECFi järeldustele Venus spp. varude suhtes kohaldatava riikliku tagasiheitekava kohta kuulub Venus spp. kõrge ellujäämismääraga liikide hulka ning seega on saagi tagasiheidetava osa lossimise kohustusest erandi saamise taotlus põhjendatud. Kalavarude kaitseks kehtestatud alammõõdu vähendamine 25 mm-lt 22 mm-le on kooskõlas suguküpsussuurusega ega tohiks seega oluliselt mõjutada organismide noorisendite kaitset. Eeldatavasti peaks selle tagajärjel vähenema asjaomase varu paljunemisvõime vaid natuke ning selle mõju varudele ei peeta suureks. Lisaks järeldati, et kavandatud teadusliku seire programmi abil saadakse tõenäoliselt piisavalt tulemusi tagasiheitekava mõju hindamiseks.
(2)

Vastu on võetud mitmeid liidu õigusakte, millega avatakse raudtee-kaubaveoturg ja rahvusvaheline raudtee-reisijateveoturg konkurentsile ning millega kehtestatakse teatavad aluspõhimõtted (Euroopa Parlamendi ja nõukogu direktiiv 2012/34/EL), (5) mis hõlmavad seda, et raudteeveo-ettevõtjaid juhitakse samamoodi nagu äriühinguid, et raudteetaristu läbilaskevõime jaotamise ja kasutustasude määramise eest vastutavad üksused on lahutatud raudteeveoteenuseid osutavatest üksustest ning et nende raamatupidamisarvestust hoitakse lahus, et liidu kriteeriumide kohaselt litsentsitud mis tahes raudteeveo-ettevõtjal on juurdepääs raudteetaristule õiglasel ja mittediskrimineerival alusel ning et taristuettevõtjad võivad saada riigilt raha.
(1)

Selleks et hõlbustada kaubavoogude liikumist, välistatakse Euroopa Parlamendi ja nõukogu määruse (EL) nr 952/2013 (2) artikliga 136 nimetatud määruse teatavate sätete kohaldamine kauba suhtes, mis on väljaspool liidu tolliterritooriumi peatumata kahe liidu sadama või lennujaama vahel liikudes liidu tolliterritooriumilt ajutiselt välja viidud. Kõnealused sätted käsitlevad kohustust esitada sisenemise ülddeklaratsioon, kohustust teatada merelaeva või õhusõiduki saabumisest, kohustust toimetada kaup konkreetsesse kohta ja esitada see tollile kohas, kus see maha või ümber laaditakse, ja ajutist ladustamist.
(6)

Teadusliku panuse andsid asjaomased teadusasutused ning selle on läbi vaadanud kalanduse teadus-, tehnika- ja majanduskomitee (STECF). STECF leidis, et kalavarude kaitseks kehtestatud alammõõdu vähendamisega ühise soovituse kohaselt kaasneb üksnes väike risk, et muutub pikka aega eksisteerinud kalavarude kasutamise muster. Kõnealune kalavarude kasutamise muster koos mõõdukate püügimääradega ei tundu kahjustavat asjaomaste kalavarude dünaamikat. Samas märkis STEFC, et erineva suuruspiiranguga püügi kontrollimine võib olla keeruline ja kui seda nõuetekohaselt ei tehta, siis võib kalade suremus suureneda. Lisaks on oluline, et järgitakse väiksema suuruse jaoks kehtestatud protsendimäärasid. Seepärast on tähtis, et asjaomased liikmesriigid kehtestaksid asjaomase püügi puhul asjakohased kontrollimeetmed.
(12)

Vähese tähtsusega erand, mis on kehtestatud ICESi VIII ja IX alapiirkonnas traale kasutavate kalalaevadega püütud euroopa merluusi aastase kogusaagi suhtes (kuni 7 % aastal 2017 ning kuni 6 % aastal 2018), põhineb asjaolul, et mõistlikku selektiivsuse suurendamist on väga raske saavutada. STECF leidis, et selektiivsuse kohta esitatud lisateave ei sisaldanud täiendavaid tõendeid selle kohta, et seonduvate kalapüügiviiside puhul on selektiivsust väga raske saavutada. Seepärast tuleks selle erandi paremaks põhjendamiseks teha rohkem tööd. Seepärast tuleks kõnealune erand lisada käesolevasse määrusesse 2017. aastaks, st üksnes üheks aastaks, ja tingimusel, et liikmesriigid esitavad kõnealuse erandi põhjendamiseks paremat teavet, mida STECF hindab.
(2)

Nõukogu on kindlaks teinud, et veel kolm isikut on osalenud terroriaktides nõukogu ühise seisukoha 2001/931/ÜVJP (3) artikli 1 lõigete 2 ja 3 tähenduses, et pädev asutus on teinud nende suhtes otsuse kõnealuse ühise seisukoha artikli 1 lõike 4 tähenduses ning et nende suhtes tuleks jätkata määruses (EÜ) nr 2580/2001 sätestatud eripiirangute kohaldamist.
(1)

Komisjoni rakendusmääruses (EL) 2016/2073 (2) on sätestatud summad, mis on antud liikmesriikide käsutusse tagasimaksete tegemiseks lõplikele toetusesaajatele 2017. eelarveaastal. Need summad vastavad finantsdistsipliinist tulenevatele vähendamistele, mida liikmesriigid kohaldasid 2016. eelarveaastal tegelikult ja mis tulenevad liikmesriikide kuludeklaratsioonidest ajavahemiku 16. oktoober 2015 kuni 15. oktoober 2016 kohta.
ET Euroopa Liidu Teataja L 350/15

KOMISJONI MÄÄRUS (EL) 2016/2361,

15. detsember 2016,

millega Portugali lipu all sõitvatel laevadel keelatakse lima-niituimlutsu püük VIII ja IX püügipiirkonna liidu ja rahvusvahelistes vetes ning V, VI, VII püügipiirkonna liidu ja rahvusvahelistes vetes

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

(1) Nõukogu määrusega (EL) nr 1367/2014 (2) on kehtestatud kvoodid 2016. aastaks.

(2) Komisjonile esitatud teabe kohaselt on käesoleva määruse lisas osutatud kalavaru püük samas lisas osutatud liikmesriigi lipu all sõitvate või selles liikmesriigis registreeritud laevade puhul ammendanud 2016. aastaks eraldatud kvoodi.

(3) Seepärast on vaja keelata nimetatud kalavaru püük,

ON VASTU VÕTNUD KÄESOLEVA MÄÄRUSE:

Artikkel 1

Kvoodi ammendumine

Käesoleva määruse lisas osutatud liikmesriigile 2016. aastaks samas lisas osutatud kalavaru püügiks eraldatud kvooti käsitatakse ammendatuna alates lisas esitatud kuupäevast.

Artikkel 2

Keelud

Käesoleva määruse lisas osutatud liikmesriigi lipu all sõitvatel või selles liikmesriigis registreeritud laevadel on keelatud püüda samas lisas osutatud kalavaru alates lisas esitatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.

Artikkel 3

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. detsember 2016 Komisjoni nimel presidendi eest merendus- ja kalandusasjade peadirektoraadi peadirektor João AGUIAR MACHADO

(1) ELT L 343, 22.12.2009, lk 1.

(2) Nõukogu 15. detsembri 2014. aasta määrus (EL) nr 1367/2014, millega kehtestatakse liidu kalalaevadele 2015. ja 2016. aastaks teatavate süvamere kalavarude püügi võimalused (ELT L 366, 20.12.2014, lk 1).
„63.

IRAQI NATIONAL OIL COMPANY (INOC), including its subsidiaries and associated companies: CENTRAL PETROLEUM ESTABLISHMENT; NORTHERN PETROLEUM ORGANISATION; SOUTHERN PETROLEUM ORGANISATION; STATE ESTABLISHMENT FOR EXPLORATION OF OIL AND GAS; GAS AND STATE ESTABLISHMENT OF OIL TANKERS. Aadressid: a) Jumhuriya Street, Khullani Square, P.O. Box, 476, Baghdad, Iraq; b) P.O. Box 1, Kirkuk, Iraq; c) P.O. Box 240, Basrah, Iraq.“
4

Toote hindamisel tuleb pöörata erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskihindamisel käsitletud. Biotsiididele antakse luba järgmistel tingimustel: 1) tööstusliku või kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui kokkupuudet ei ole võimalik vähendada vajaliku tasemeni muude vahenditega, kasutatakse biotsiidide käitlemisel sobivaid isikukaitsevahendeid; 2) pinnaveele, setetele ja mullale avalduvate riskide tõttu ei lubata biotsiide kasutada ulatuslikuks desinfitseerimiseks, välja arvatud juhul, kui on võimalik tõendada, et riske saab vähendada lubatava tasemeni; 3) toodete puhul, mille kasutamisel võib tekkida jääke toidus või söödas, kontrollitakse, kas on vaja kehtestada uued jääkide piirnormid või muuta kehtivaid piirnorme vastavalt Euroopa Parlamendi ja nõukogu määrusele (EÜ) nr 470/2009 (2) või Euroopa Parlamendi ja nõukogu määrusele (EÜ) nr 396/2005, (3) ning võetakse asjakohased riskileevendusmeetmed, millega tagatakse, et kohaldatavaid jääkide piirnorme ei ületata; 4) bifenüül-2-ooli sisaldavaid tooteid ei kasutata toiduga kokkupuutumiseks ette nähtud materjalides ja esemetes euroopa Parlamendi ja nõukogu määruse (EÜ) nr 1935/2004 (4) artikli 1 lõike 1 tähenduses, välja arvatud juhul, kui komisjon on kehtestanud konkreetsed bifenüül-2-ooli toidu sisse migreerumise piirnormid või kui on tehtud kindlaks, et sellised piirnormid ei ole vajalikud.
(4)

Et tagada ühisotsuste tegemise protsessi ühetaoline rakendamine, on oluline, et iga etapp oleks täpselt määratletud. Selgepiiriline protsess aitab vahetada teavet õigeaegselt, tagab järelevalveressursside proportsionaalse jaotamise ja tõhusa haldamise, edendab vastastikust mõistmist, arendab usalduslikke suhteid järelevalveasutuste vahel ja soodustab tulemuslikku järelevalvet.
(5)

Euroopa Toiduohutusamet (edaspidi „toiduohutusamet”) jõudis oma 9. juuli 2015. aasta arvamuses (6) järeldusele, et kavandatud kasutustingimuste juures ei avalda Saccharomyces cerevisiae MUCL 39885 valmistis eeldatavasti kahjulikku mõju loomade ja inimeste tervisele ega keskkonnale. Toiduohutusameti arvates võib varem avaldatud arvamustes tehtud järeldusi valmistise tõhususe kohta suurema tähtsusega nuum- ja piimaloomade puhul laiendada vähemtähtsate nuumamiseks ette nähtud mäletsejaliste ning vähemtähtsate piima tootvate mäletsejaliste suhtes. Toiduohutusameti arvates ei ole vajadust turustamisjärgse järelevalve erinõuete järele. Amet kinnitas ka määruse (EÜ) nr 1831/2003 kohaselt asutatud tugilabori [Termin on muutunud. Uus termin on „referentlabor”.] aruande söödas sisalduva söödalisandi analüüsimeetodi kohta.
(1)

Turusituatsiooni uurimise ja sealiha puhul eraladustusabi saamiseks komisjoni rakendusmääruses (EL) 2015/2334 (3) sätestatud abikava kasutamise käigus on selgunud, et mõistlik oleks kaaluda abi andmise lõpetamist. Komisjonil on kavas esitada asjakohane abi andmise lõpetamist käsitlev määrus arvamuse saamiseks põllumajandusturgude ühise korralduse komiteele. Arvamuse küsimise kavandamine võib aga kaasa tuua ohu, et abikava kohaste taotluste arv kasvab ülemäära suureks.
(6)

Vastulause esitaja väidab, et taotlus ei vasta tingimustele, mis on sätestatud määruse (EL) nr 1151/2012 artiklis 5, artikli 6 lõigetes 3 ja 4 ning artikli 7 lõikes 1. Vastulause esitaja arvates ei ole toote omadused erilaadsed, sest toote kvaliteedi jaoks määravad kliima- ja mullastikutingimused on samad kui Türgis. Sõnade „sultan” ja „sultaniye” etümoloogia on Türgi (st Anatoolia) päritolu. Seega tuleks sõna „Soultanina” seostada Türgiga. Lisaks sellele on Türgis väidetavalt registreeritud kaitstud päritolunimetusega toode „Aegean Sultana”, mis on sarnane tootega „Σταφίδα σουλτανίνα Κρήτης” („Stafida Soultanina Kritis”) ja muutunud kaubamärgiks. Termini „Soultanina” olemasolu kreekakeelses nimetuses kujutab endast järelikult ohtu Türgi registreeritud nimetusele, tekitab ebaausat konkurentsi ja eksitab tarbijaid. Mõiste „Soultanina” on homonüümne registreeritud nimetusega ning seega ei saa seda registreerida. Seepärast tuleks taotlus tervikuna tagasi lükata.
(3)

Nõukogu määruses (Euratom) nr 3954/87 (4) on sätestatud radioaktiivse saastatuse lubatud piirmäärad, mida tuleb kohaldada pärast tuumaavariid või muud kiirguslikku avariiolukorda, mis võib tõenäoliselt põhjustada või on põhjustanud märkimisväärse toidu ja sööda radioaktiivse saastumise. Need lubatud piirmäärad on senini kooskõlas praegu rahvusvaheliselt kättesaadavate uusimate teadusuuringute tulemustega. Käesolevas määruses sätestatud lubatud piirmäärade kehtestamise alus on läbi vaadatud ja seda on kirjeldatud komisjoni kiirguskaitset käsitlevas väljaandes 105 (ELi toidule pärast avariid kohaldatavad piirangute kriteeriumid). Nimetatud piirmäärad põhinevad eelkõige viitetasemel, mis on 1 millisiivert aastas efektiivdoos üksikisiku jaoks allaneelamisel, ning eeldusel, et 10 % aastas tarbitud toidust on saastunud. Alla üheaastaste laste suhtes lähtutakse siiski teistsugustest eeldustest.
(188)

Mõni huvitatud isik väitis, et liidu tootmisharule tekkinud kahju põhjustasid liidu terasetööstuse struktuursed probleemid, nagu tootmisvõimsuse ülejääk. Samamoodi märkisid Venemaa ametiasutused, et OECD väljaande „Excess Capacity in the Global Steel Industry and the Implications of New Investment Projects” („Tootmisvõimsuse ülejääk maailma terasetööstuses ja uute investeerimiskavade mõju”, 2014) kohaselt kahjustab tootmisvõimsuse ülejääk kogu maailma terasetööstust, tuues muu hulgas kaasa madalad hinnad.
(3)

Euroopa Parlamendi ja nõukogu määruse (EÜ) nr 1099/2008 (2) B lisas on esitatud energiastatistika jaoks energiatoodete loetelu. Nimetatud loetelu põhjal tuleb energiaalase arvepidamise jaoks määrata kindlaks energiatooted. Energialase arvepidamise eesmärk on analüüsida keskkonna ja inimtegevuse vastastikust mõju, et hinnata tervet inimtegevusest tulenevat keskkond-majandus-keskkond-tsüklit. Seepärast peaks energiaalane arvepidamine hõlmama oluliselt energiatoodete lõppkasutamisest tekkivaid jääke, aga ka töötlemata ja töödeldud tooteid.
(3)

Kuna tehnilist teavet on vaja kohe, on tähtis, et käesolev määrus jõustuks võimalikult kiiresti.
ET Euroopa Liidu Teataja L 32/29

KOMISJONI RAKENDUSMÄÄRUS (EL) 2016/163,

28. jaanuar 2016,

millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Huile d'olive de Nîmes (KPN)]

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,

ning arvestades järgmist:

(1) Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Prantsusmaa taotluse saada heakskiit komisjoni määrusega (EÜ) nr 148/2007 (2) registreeritud kaitstud päritolunimetuse „Huile d'olive de Nîmes” spetsifikaadi muudatusele.

(2) Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

(3) Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleb spetsifikaadi muudatus heaks kiita,

ON VASTU VÕTNUD KÄESOLEVA MÄÄRUSE:

Artikkel 1

Euroopa Liidu Teatajas avaldatud nimetuse „Huile d'olive de Nîmes” (KPN) spetsifikaadi muudatus kiidetakse heaks.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. jaanuar 2016 Komisjoni nimel presidendi eest komisjoni liige Phil HOGAN

(1) ELT L 343, 14.12.2012, lk 1.

(2) Komisjoni määrus (EÜ) nr 148/2007, 15. veebruar 2007, millega teatavad nimetused registreeritakse kaitstud päritolunimetuste ja kaitstud geograafiliste tähiste registris (Geraardsbergse mattentaart (KGT) – Pataca de Galicia ehk Patata de Galicia (KGT) – Poniente de Granada (KPN) – Gata-Hurdes (KPN) – Patatas de Prades ehk Patates de Prades (KGT) – Mantequilla de Soria (KPN) – Huile d'olive de Nîmes (KPN) – Huile d'olive de Corse ehk Huile d'olive de Corse-Oliu di Corsica (KPN) – Clémentine de Corse (KGT) – Agneau de Sisteron (KGT) – Connemara Hill Lamb ehk Uain Sléibhe Chonamara (KGT) – Sardegna (KPN) – Carota dell'Altopiano del Fucino (KGT) – Stelvio ehk Stilfser (KPN) – Limone Femminello del Gargano (KGT) – Azeitonas de Conserva de Elvas e Campo Maior (KPN) – Chouriça de Carne de Barroso – Montalegre (KGT) – Chouriço de Abóbora de Barroso – Montalegre (KGT) – Sangueira de Barroso – Montalegre (KGT) – Batata de Trás-os-Montes (KGT) – Salpicão de Barroso – Montalegre (KGT) – Alheira de Barroso – Montalegre (KGT) – Cordeiro de Barroso, Anho de Barroso ehk Borrego de leite de Barroso (KGT) – Azeite do Alentejo Interior (KPN) – Paio de Beja (KGT) – Linguíça do Baixo Alentejo ehk Chouriço de carne do Baixo Alentejo (KGT) – Ekstra deviško oljčno olje Slovenske Istre (KPN)) (ELT L 46, 16.2.2007, lk 14).

(3) ELT C 317, 25.9.2015, lk 3.
Toode koosneb sünteeskiust valmistatud kinnise sidusega trikookanga ristkülikukujulisest läbipaistvast tekstiilmaterjali tükist, plastvardast ning plastist ja metallist kerimismehhanismist. Tekstiilriide üks ots on kinnitatud kerimismehhanismi külge, mis on kavandatud püsivalt mootorsõiduki konkreetse mudeli uksepaneeli külge kinnitamiseks. Tekstiilriide teine ots on kinnitatud plastvarda külge, millel on kinnitusmehhanism, mille abil saab tekstiilriide kinnitada päikesekaitseks mootorsõiduki aknaraami külge, kui riie on lahti rullitud. Toode ei kata aknaklaasi täielikult. (Vt pilti) (1)

6303 12 00
(5)

Esialgse hindamisaruande on läbi vaadanud liikmesriigid ja toiduohutusamet. Toiduohutusamet esitas komisjonile oma järeldused toimeaine 3-detseen-2-ooni riskihindamise kohta (2)3. detsembril 2014. Toiduohutusamet jõudis järeldusele, et genotoksilisuse proovide positiivsete tulemuste ja toksikoloogiliste andmete puudulikkuse tõttu ei olnud võimalik kindlaks teha lõplikke toksikoloogilisi kontrollväärtusi ning seega ei saanud lõpule viia käitajaid, töötajaid, kõrvalisi isikuid, elanikke ja tarbijaid käsitlevat riskihindamist. Toiduohutusamet jõudis samuti järeldusele, et 3-detseen-2-ooni jääkide piirnormide kindlaksmääramisest vabastamist käsitleva taotluse hindamist ei olnud võimalik lõpule viia, sest kättesaadav teave ei olnud piisav, et otsustada, kas 3-detseen-2-ooni kasutamine toimeainena taimekaitsevahendites avaldab kohest või hilisemat kahjulikku mõju inimeste, sh haavatavate elanikkonnarühmade tervisele toidu kaudu.
PHMB (1600; 1.8) (polüheksametüleenbiguaniidvesinikkloriid, mille arvkeskmine molekulmass (Mn) on 1600 ja keskmine dispersioonimäär on 1.8)

IUPACi nimetus: kopolü(bisiminoimidokarbonüülheksametüleenvesinikkloriid), (iminoimidokarbonüülheksametüleenvesinikkloriid) EÜ nr: puudub. CASi nr: 27083-27–8 ja 32289-58–0

956 g/kg (arvutatud puhtusaste kuivmassi alusel). Tööstuslikult toodetud toimeaine on vesilahus, mille PHMB (1600; 1.8) sisaldus on 20 massiprotsenti.

1. juuli 2017

30. juuni 2027

4
Toode on plastist joonistustahvel mõõtmetega ligikaudu 31 cm × 32 cm, millel on hele kihtidena asetatud plastist magnetpind joonistamiseks ja kustutamiseks. Pinda ümbritseb ja hoiab koos plastraam. Tahvli külge on nööriga kinnitatud metallotsaga plastist joonistuspulk, millega saab tahvli pinnale vajutades selle magnetilise omaduse tõttu tekitada pilte, tähti jne. Plastraami on lahtiselt paigutatud neli väikest plastist magnettemplit, millega saab tahvli pinnale tembeldada kujutisi. Kustutamine toimub pealmise plastkihi tõstmise teel. Mehhanism pealmise kihi tõstmiseks on joonistustahvli allääre sisse ehitatud ja see katkestab magnetilise toime. Toode on kavandatud lastele meelelahutuseks. Vt pilt (1).

9503 00 95
Toode on valmistatud peamiselt plastist ja on tipust kitseneva silindri kujuga (nn „sätendav LED-lamp”) ning selle kõrgus on umbes 17 cm. Toote tipuosa on kooniline, alaosa on laiem ja keskel on läbipaistvast plastist osa. Keskosa sees on stiliseeritud tüdruku kuju, mida ümbritseb hõljuvaid sätendavaid osakesi sisaldav läbipaistev vedelik. Toote alaosas on mitu patareitoitega valgusdioodi (LED-valgusallikad). Kui toodet raputada, hakkab keskosa nõrgalt eri värvides helendama. Helendus püsib vähe aega, umbes minuti jooksul pärast raputamist. Vt foto (1).

3926 40 00
(13)

Võttes arvesse põhjenduses 10 osutatud andmeid, on komisjon seisukohal, et vastavalt WTO võimaldamismääruse artikli 1 lõike 1 punktile a on asjakohane tunnistada kehtetuks dumpinguvastased tollimaksud, mis on kehtestatud määrusega (EÜ) nr 91/2009, mida on muudetud rakendusmäärusega (EL) nr 924/2012 ja mis jäeti kehtima rakendusmäärusega (EL) 2015/519 (edaspidi „vaidlusalused meetmed”).
(124)

See väide on spekulatiivne ja seda ei toeta ükski põhjendatud tõend. Aspartaami müüakse peamiselt toiduaine- ja joogisektoris tegutsevatele suurtele äriühingutele, mitte kaubamärgitootena lõppkasutajale. Uurimine kinnitas, et liidu tootmisharu müüdud ja Hiinast imporditud aspartaam on füüsikaliste ja keemiliste omaduste poolest täiesti identsed ning kui sertifitseerimisprotsess on lõpule viidud, ei tee kasutajad kahe allika toodetel vahet. Seepärast tuleb see väide tagasi lükata.
(1)

Määrusega (EL) nr 1308/2013 on tunnistatud kehtetuks ja asendatud nõukogu määrus (EÜ) nr 1234/2007, (2) ning kehtestatud konkreetsed eeskirjad tootjaorganisatsioonide, tootjaorganisatsioonide liitude ja tootmisharudevaheliste organisatsioonide kohta. Määrusega (EL) nr 1308/2013 on antud komisjonile sellega seoses õigus võtta vastu delegeeritud õigusakte ja rakendusakte. Et selliste organisatsioonide ja liitude tegevus oleks uues õigusraamistikus tõhus, tuleks vastu võtta teatavad eeskirjad.
(4)

Alates 15. jaanuarist 2016 on kasutamata jäetud 68 123 tonni juustu. Seepärast on asjakohane muuta kõnealune kogus kättesaadavaks neile liikmesriikidele, kes on teatanud oma soovist eraladustusabikava jätkuvalt kasutada, ja määrata kindlaks kõnealuse koguse jaotus liikmesriikide kaupa, võttes arvesse liikmesriikide poolt kuni 15. jaanuarini 2016 taotletud koguseid.
(6)

Finantsturgude sujuva toimimise tagamiseks on vaja, et käesolev määrus jõustuks võimalikult kiiresti ja et selle sätteid hakataks kohaldama samast kuupäevast kui määruse (EL) nr 596/2014 sätteid,
(5)

Pärast seda, kui Lycotec Ltd oli esitanud määruse (EÜ) nr 1924/2006 artikli 14 lõike 1 punkti a kohase taotluse, pidi toiduohutusamet esitama arvamuse tervisealase väite kohta, mis oli seotud L-tug-lükopeeni ja LDL-kolesterooli (madala tihedusega lipoproteiini kolesterooli) taseme alandamisega veres (küsimus nr EFSA-Q-2014-00590) (2). Taotleja esitatud väide oli sõnastatud järgmiselt: „L-tug-lükopeeni puhul on tõestatud vere kolesteroolitaset alandav/vähendav toime. Kõrge kolesteroolitase on südame isheemiatõve kujunemise riskitegur”.
(2)

Nii inimtegevusest tingitud kui ka looduskatastroofide mõju liidus on üha suurem. See on seotud rea teguritega, nagu kliimamuutused, aga ka muude väliste tegurite ja sündmustega liidu naabruses. Liitu praegu mõjutav rände ja pagulastega seotud olukord on tähelepanuväärne näide olukorrast, mis olenemata liidu jõupingutustest tegelemisel olukorra algpõhjustega kolmandates riikides võib mõjutada otseselt liikmesriikide majandusolukorda.
(14)

Komisjon ja liikmesriigid said 8. jaanuaril 2015 toiduohutusameti teadusliku arvamuse, milles jõuti järeldusele, et toote Teestar™ (põld-lambaläätseseemne ekstrakt, mis on standarditud galaktomannaani sisalduse põhjal) tarbimise ja söömisjärgsete glükeemiliste reaktsioonide vähenemise vahel ei ole põhjuslikku seost kindlaks tehtud. Selles arvamuses märkis toiduohutusamet, et puuduvad tõendid toote Teestar™ mõju kohta inimeste söömisjärgsetele glükeemilistele reaktsioonidele; võimalikke toimemehhanisme käsitlevad loomuuringud väite teaduslikku põhjendatust ei kinnita. Kuna kõnealune tervisealane väide ei vasta määruses (EÜ) nr 1924/2006 sätestatud nõuetele, ei tohiks lubada seda esitada.
(3)

Komisjon uuris Kreeka esitatud vastulauset ja tunnistas selle vastuvõetavaks. Nimetusest „Telemea de Ibănești” ühe osa moodustav sõna „Telemea” on peaaegu identne Kreekas kasutatava nimetusega „Τελεμές” (Telemés). Nimetusega „Τελεμές” (Telemés) tähistatakse valget soolatud juustu, mida toodetakse Kreeka eri osades kaubanduslikes kogustes. Vastulause esitaja väidab, et nimetuse „Telemea de Ibănești” registreerimine ohustaks osaliselt identset nimetust „Τελεμές” (Telemés) ja selliseid tooteid, mis on Kreeka turul olnud õiguspäraselt vähemalt viis aastat enne nimetuse „Telemea de Ibănești” registreerimistaotluse avaldamise kuupäeva.
(2)

Otsusega 2000/147/EÜ on ette nähtud mitu tuletundlikkustoimivuse klassi. Lisaks sellele sisaldab see klasse F, FFL, FL ja Fca, mis sisaldavad märget No performance determined – toimivust ei ole kindlaks määratud.